《水龙吟 羁所自寿,用刘后村自寿韵二首 其一》
清代·王士禄

灵均览揆重逢，幽拘欲忘桑蓬事。飞光如箭，出人不意，忽焉还事。

咄咄书空，芒芒集臆，了无情思。况狄云望杳，谢池梦断，肱虽曲，谁能睡。

不用出疆载贽。受一尘、隶无怀氏。人间无用，江淹彩笔，杨雄奇字。

试问何如，披裘安稳，漉巾容裔。待樊笼剖破，便携德曜，变名吴会。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。